**Ilen piiri** (port. *Distrito de Ile*) on Mosambikin keskiosissa sijaitseva, Zambezian maakuntaan kuuluva piiri. Piirin hallintokeskus on Ilen kylä, joka sijaitsee linnuntietä 206 kilometriä maakuntakeskus Quelimanesta pohjoiseen.

Piiri ja sen naapurit, aluehallinto
-----------------------------------

Ilen piirin naapureina ovat luoteessa Guruén piiri, koillisessa Alto Molócuen piiri, etelässä Mulevalan ja Mocuban piirit sekä lännessä Lugelan ja Namarroin piirit.

Mount Ile on vuori Ilen piirissä.
Piirin pinta-ala on 2 933,6 km² (2021). Vuosikymmen aiemmin piiri ole selvästi laajempi: 5 643 km² (2005) tai toisen lähteen mukaan 5 589 neliökilometriä. Pinta-alan pudotus selittyy Mosambikin parlamentin joulukuun 2013 päätöksellä perustaa uusi Mulevalan piiri. Muutosta ennen Mulevala oli yksi laajemman Ilen piirin hallinnollisista alueista.

Paikallistasolla piiri jakautuu kahteen hallinto-alueeseen (port. *postos administrativos*): P.A Ile (sede) ja P.A. Socone. Aiemmin paikallishallinnossa oli kolmaskin hallintoalue P. A Mulevala (2005). Hallintoalueet jaetaan edelleen paikkakuntiin (localidades).

Väestö
------

Mosambikin tilastoviranomaisen väkilukuarvio on 224 787 asukasta (2022). Edellisten vuosikymmenen aikana väkiluku on kehittynyt seuraavasti: 224 167 (VL 1997);289 891 tai 292 504 (VL 2007) ja 188 787 (2017), kun Ilen piirin P. A. Mulevalasta muodostettiin piiri Ilen piirin kaakkoispuolelle (12/2013).

Väestöstä lukutaidottomia on 51,1 prosenttia (2021; vuonna 1997: 82 %); miehillä lukutaito oli selvästi yleisempää kuin naisilla. Väestön valtakieli on paikalliskieliin lukeutuva lomwe (elomwe) eli länsimakuan kieli (1997). Mosambikin virallista kieltä portugalia puhui vain 25,9 prosenttia piirin asukkaista; miehet yli kaksi kertaa naisia useammin (1997).

Väestönkasvun seurauksena yli puolet maakunnan väestöstä on lapsia ja nuoria (0–17-vuotiaita); Mosambikin tilastoviraston (INE) väestöennusteen (2022) mukaan alle 20-vuotiaita oli 60,2 prosenttia Ilen piirin asukkaista (135 263/224 787). Unescon Zambeziaan keskittyvän raportin ja maakunnan terveystilaston mukaan mukaan esimerkiksi lasten moniulotteinen köyhyys on Zambezian maakunnassa erittäin yleistä (59,1 % lapsista). Esimerkiksi alle 5-vuotiaitten krooninen aliravitsemus (44,6 %) ja anemia sekä lapsikuolleisuus (6,84 %) on hyvin korkealla tasolla (2015–2018). Yleisesti koko Mosambik lukeutuu matalan tulotason maiden keskiarvoa alhaisemmalle tulotasolle, joka osaltaan kuvastaa äärimmäisen köyhyyden yleisyyttä koko maassa.

Ilmasto-olot ja maatalous
-------------------------

Vuoden keskilämpötila on 24-26 celsiusastetta. Keskimääräinen vuosisademäärä 800–1 400 millimetriä. Sateisin kausi ajoittuu yleensä marras-maaliskuulle, joskus uloittuen toukokuulle saakka. Sateisempi vuodenaika sallii yleensä yhden enemmän vettä vaativien kasvien satokauden. Maasto on 200-1000 metriä merenpinnan yläpuolella.

Päätoimiala Ilen piirissä on maatalous. Piirin päätuotteita ovat maissi, maapähkinä, bataatti, tuore ja kuivattu maniokki, seesami, kirjodurra (mapira), taaro (madumbe), voipapu, kyyhkynherne ja erilaiset hedelmät.

Lähteet
-------

1. ↑  Governos Distritais (Piirien johtajat) portaldogoverno.gov.mz. Viitattu 24.10.2023. (portugaliksi)
2. 1 2 3 4 5 6 7 8 9  Estatísticas do Distrito de Ile 2017-2021 (pdf)  1/2023. Mosambikin kansallinen tilastolaitos (Instituto Nacional de Estatística, INE), ine.gov.mz. Viitattu 23.10.2023. (portugaliksi)
3. 1 2 3 4 5  Principais Indicadores Sociodemográfios da Provícia da Zambézia 2022 (pdf) UNICEF, unicef.org. Viitattu 23.10.2023. (portugaliksi)
4. 1 2 3 4 5 6  Perfis Distritais - Ile (Kommentti: Maakunnan **sivusto piiristä on osin vanhentunut** mm. pinta-alan, hall. alueiden, naapuripiirien ja nykyisen väestön osalta. Joulukuussa 2013 Ilen piirin P. A Mulevalasta muodostettiin uusi piiri Ilen piirin naapuriksi. Tätä vuodelle 2016 päivätty verkkosivu ei virheellisesti huomioi!)  16.11.2016. Província de Zambezia, zambezia.gov.mz. Viitattu 24.10.2023. (portugaliksi)
5. 1 2 3 4 5 6 7 8 9 10 11 12  Perfis dos Distrito de Ile Província de Zambezia  2005. Instituto Nacional de Estatística, ine.gov.mz. Viitattu 23.10.2023. (portugaliksi)
6. 1 2  Perfis dos Distritos Província de Zambezia, zambezia.gov.mz. Viitattu 24.10.2023. (portugaliksi)
7. 1 2  Assembleia da República. Lei n.° 26/2013 de 18 de Dezembro (Saman päivämäärän muilla säädöksillä (Lei n.º 27/2013 ja Lei n.º 28/2013) määriteltiin (perustettiin) tai siirrettiin piirien hallintopaikkoja (sede).) *Bolentim da República, I Série — Número 101*.  18.12.2013. Assembleia da República, via gazettes.africa. Viitattu 24.10.2023. (portugaliksi)
8. ↑  População da Provícia de Zambezia, 2007 (pdf)  2007. Instituto Nacional de Estatística.  Arkistoitu 19.12.2007. Viitattu 23.10.2023. (portugaliksi)
9. 1 2  Anuário Estatístico de Saúde 2021, Provícia da Zambézia (pdf)  2/2022. humanresearch.org.mz.  Arkistoitu 29.10.2023. Viitattu 24.10.2023. (portugaliksi)
10. ↑  The Madumbe: the potato of the tropics thegardener.co.za. Viitattu 24.10.2023. (portugaliksi)
11. ↑  Noluthando Ngcakani: Amadumbe: 5 tips for growing this African vegetable  25.2.2021. foodformzansi.co.za. Viitattu 24.10.2023. (portugaliksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Israel
* Yhdysvallat

 |

 |